CELEX: 32018D0719
Language: mt
Date: 2018-05-14 00:00:00
Title: Deċiżjoni ta' Implimentazzjoni tal-Kummissjoni (UE) 2018/719 tal-14 ta' Mejju 2018 li temenda d-Deċiżjoni 2009/821/KE fir-rigward tal-listi tal-postijiet ta' spezzjoni fuq il-fruntiera u tal-unitajiet veterinarji fi Traces (notifikata bid-dokument C(2018) 2783) (Test b'rilevanza għaż-ŻEE. )

16.5.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 120/15
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2018/719
   tal-14 ta' Mejju 2018
   li temenda d-Deċiżjoni 2009/821/KE fir-rigward tal-listi tal-postijiet ta' spezzjoni fuq il-fruntiera u tal-unitajiet veterinarji fi Traces
   
      
         (notifikata bid-dokument C(2018) 2783)
      
   
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 90/425/KEE tas-26 ta' Ġunju 1990 dwar l-iċċekkjar veterinarju u zootekniku applikabbli għall-kummerċ intra-Kommunitarju ta' ċertu annimali ħajjin u prodotti bil-ħsieb tat-tlestija tas-suq intern (1), u b'mod partikolari l-Artikolu 20(1) u (3) tagħha,
   Wara li kkunsidrat id-Direttiva tal-Kunsill 91/496/KEE tal-15 ta' Lulju 1991 li tistabbilixxi l-prinċipji li jirregolaw l-organizzazzjoni ta' kontrolli veterinarji fuq annimali li jidħlu fil-Komunità minn pajjiżi terzi u li temenda d-Direttivi 89/662/KEE, 90/425/KEE u 90/675/KEE (2), u b'mod partikolari t-tieni sentenza tat-tieni sottoparagrafu tal-Artikolu 6(4) u l-Artikolu 6(5) tagħha,
   Wara li kkunsidrat id-Direttiva tal-Kunsill 97/78/KE tat-18 ta' Diċembru 1997 li tistabbilixxi l-prinċipji li jirregolaw l-organizzazzjoni tal-verifiki veterinarji fuq prodotti li jidħlu fil-Komunità minn pajjiżi terzi (3), u b'mod partikolari l-Artikolu 6(2) tagħha,
   Billi:
   
               (1)
            
            
               Id-Deċiżjoni tal-Kummissjoni 2009/821/KE (4) tistabbilixxi lista ta' postijiet ta' spezzjoni fil-fruntiera approvati skont id-Direttivi 91/496/KEE u 97/78/KE. Dik il-lista hija stabbilita fl-Anness I ta' dik id-Deċiżjoni.
            
         
               (2)
            
            
               Wara l-proposta mid-Danimarka u spezzjoni sodisfaċenti mwettqa mill-Kummissjoni, il-post ta' spezzjoni fuq il-fruntiera fl-ajruport ta' Aalborg fid-Danimarka għandu jiġi approvat għal ċerti annimali fil-kategorija O, speċifikament għall-klieb u l-qtates. Għalhekk, jixraq li tiġi emendata l-lista tal-annotazzjonijiet għal dak l-Istat Membru stabbilita fl-Anness I tad-Deċiżjoni 2009/821/KE.
            
         
               (3)
            
            
               Wara l-proposta minn Spanja u l-evalwazzjoni mill-Kummissjoni, is-sospensjoni tal-approvazzjoni tal-post ta' spezzjoni fuq il-fruntiera fl-ajruport ta' Vitoria fir-rigward ta' ċerti kategoriji ta' prodotti ta' oriġini mill-annimali għandha titneħħa. Għalhekk, jenħtieġ li l-lista tal-annotazzjonijiet għal dak l-Istat Membru stabbilita fl-Anness I tad-Deċiżjoni 2009/821/KE tiġi emendata skont dan.
            
         
               (4)
            
            
               In-Netherlands infurmaw lill-Kummissjoni li l-ismijiet tal-post ta' spezzjoni fuq il-fruntiera u taċ-ċentri ta' spezzjoni fl-ajruport ta' Maastricht ġew mibdula. Għalhekk, l-Anness I tad-Deċiżjoni 2009/821/KE jenħtieġ li jiġi emendat skont dan.
            
         
               (5)
            
            
               L-Anness II tad-Deċiżjoni 2009/821/KE jistabbilixxi l-lista tal-unitajiet ċentrali, reġjonali u lokali fis-sistema veterinarja kompjuterizzata integrata (Traces).
            
         
               (6)
            
            
               Wara li waslet informazzjoni mill-Belġju u l-Awstrija, jenħtieġ li jsiru ċerti bidliet lill-ismijiet fil-lista tal-unitajiet ċentrali, reġjonali u lokali fi Traces għal dawn l-Istati Membri. Huwa għalhekk xieraq li l-Anness II tad-Deċiżjoni 2009/821/KE jiġi emendat skont dan.
            
         
               (7)
            
            
               Għaldaqstant, jenħtieġ li d-Deċiżjoni 2009/821/KE tiġi emendata skont dan.
            
         
               (8)
            
            
               Il-miżuri previsti f'din id-Deċiżjoni huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DEĊIŻJONI:
   Artikolu 1
   L-Annessi I u II tad-Deċiżjoni 2009/821/KE huma emendati skont l-Anness ta' din id-Deċiżjoni.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, l-14 ta' Mejju 2018.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU L 224, 18.8.1990, p. 29.
   
      (2)  ĠU L 268, 24.9.1991, p. 56.
   
      (3)  ĠU L 24, 30.1.1998, p. 9.
   
      (4)  Id-Deċiżjoni tal-Kummissjoni 2009/821/KE tat-28 ta' Settembru 2009 dwar it-tfassil ta' lista approvata ta' postijiet ta' spezzjoni fuq il-fruntiera, li tistabbilixxi ċerti regoli dwar l-ispezzjonijiet imwettqa mill-esperti veterinarji tal-Kummissjoni u tistabbilixxi l-unitajiet veterinarji fi TRACES (ĠU L 296, 12.11.2009, p. 1).
   
      ANNESS
      L-Annessi I u II tad-Deċiżjoni 2009/821/KE huma emendati kif ġej:
      
                  (1)
               
               
                  L-Anness I huwa emendat kif ġej:
                  
                              (a)
                           
                           
                              fil-parti li tikkonċerna d-Danimarka, l-annotazzjoni għall-ajruport ta' Aalborg tinbidel b'din li ġejja:
                              
                                          “Aalborg
                                       
                                       
                                          DK AAL 4
                                       
                                       
                                          A
                                       
                                       
                                           
                                       
                                       
                                           
                                       
                                       
                                          O (14)”
                                       
                                    
                        
                              (b)
                           
                           
                              fil-parti li tikkonċerna lil Spanja, l-annotazzjoni għall-ajruport ta' Vitoria tinbidel b'din li ġejja:
                              
                                          “Vitoria
                                       
                                       
                                          ES VIT 4
                                       
                                       
                                          A
                                       
                                       
                                           
                                       
                                       
                                          HC(2), NHC-NT(2) (*), NHC-T(CH)(2) (*)
                                       
                                       
                                          U (*), E (*), O (*)”
                                       
                                    
                        
                              (c)
                           
                           
                              fil-parti li tikkonċerna n-Netherlands l-annotazzjoni għall-ajruport ta' Maastricht tinbidel b'din li ġejja:
                              
                                          “Maastricht Aachen Airport
                                       
                                       
                                          NL MST 4
                                       
                                       
                                          A
                                       
                                       
                                          MAA Live
                                       
                                       
                                           
                                       
                                       
                                          U, E, O (14)
                                       
                                    
                                          MAA Products
                                       
                                       
                                          HC(2), NHC(2)”
                                       
                                       
                                           
                                       
                                    
                        
            
                  (2)
               
               
                  L-Anness II qed jiġi emendat kif ġej:
                  
                              (a)
                           
                           
                              fil-parti li tikkonċerna lill-Belġju, l-annotazzjonijiet jinbidlu b'dawn li ġejjin:
                              “
                                    BE20001 REGIO VLAANDEREN
                                 
                              
                              
                                          BE00103
                                       
                                       
                                          WEST-VLAANDEREN
                                       
                                    
                                          BE00404
                                       
                                       
                                          OOST-VLAANDEREN VLAAMS-BRABANT
                                       
                                    
                                          BE00701
                                       
                                       
                                          ANTWERPEN
                                       
                                    
                                          BE01007
                                       
                                       
                                          VLAAMS-BRABANT LIMBURG
                                       
                                    
                                 
                                    BE20002 REGIO BRUSSEL/RÉGION BRUXELLES
                                 
                              
                              
                                          BE01202
                                       
                                       
                                          BRUSSEL/BRUXELLES
                                       
                                    
                                 
                                    BE20003 RÉGION WALLONNE
                                 
                              
                              
                                          BE01505
                                       
                                       
                                          HAINAUT
                                       
                                    
                                          BE01809
                                       
                                       
                                          BRABANT WALLON NAMUR
                                       
                                    
                                          BE02206
                                       
                                       
                                          LIÈGE
                                       
                                    
                                          BE02508
                                       
                                       
                                          LUXEMBOURG NAMUR”
                                       
                                    
                        
                              (b)
                           
                           
                              fil-parti li tikkonċerna lill-Awstrija, l-annotazzjoni għall-unità ċentrali “AT000000 BUNDESMINISTERIUM FÜR GESUNDHEIT” tinbidel b'din li ġejja “AT000000 BUNDESMINISTERIUM FÜR ARBEIT, SOZIALES, GESUNDHEIT UND KONSUMENTENSCHUTZ”.